钦定古今图书集成/明伦汇编/官常典/第001卷 > 宋
## 钦定古今图书集成/明伦汇编/官常典/第001卷 > 宋

宋初，定“朝省集议之仪。”

按《宋史礼志》：“朝省集议，前代不载其仪。宋初，刑政典
礼之事当集议者，先下诏都省省吏以告，当议之官
悉集都堂。设左右丞于堂之东北，南向；御史中丞于
堂之西北，南向；尚书侍郎于堂东厢，西向；两省侍郎、
常侍、给事、谏舍于堂之西厢，东向；知名表郎官于堂
之东南，北向；监议御史于堂之西南，北向；又设左右”
司郎中、员外于左右丞之后，三院御史于中丞之后，
郎中、员外于尚书、侍郎之后，起居司谏、正言于谏舍
之后。如有仆射、御史大夫，即于左右丞、中丞之前。如
更有他官，即诸司三品于侍郎之南，东宫一品于尚
书之前，武班二品于谏舍之南，皆重行异位。卑者先
就席，左右丞升厅，省吏抗声揖群官就坐。知名表郎
官以所议事授所司，奉诣左、右丞，左、右丞执卷读讫，
授中丞，中丞授于尚书侍郎，以次读讫，复授知名表
郎官。将毕，左、右丞奉笔叩头，揖群官，以一副纸书所
议事节，署字于下，授四坐。监议御史命吏告云：“所见
不同者，请不署字。”以官高者为表首。如止集本省官
坐如常仪。其知名表郎官、监议御史，坐仍北向，惟仆
射以上得乘马至都堂。他官虽同平章事，亦止屏外。

### 太祖乾德二年诏尚书省台省翰林太常博士集议内外群臣相见之仪

按《宋史太祖本纪》不载按《礼志》百官相见仪制，干
德二年诏曰：“国家职位肇分，轨仪有序，冀等威之斯
辨，在品式之惟明。矧著位之庶官及内司之诸使，以
至轩墀引籍，州县命官，凡进见于宰相，或参候于长
吏，既为总摄，合异礼容，稽于旧仪，具无定法。或传晋
天福、周显德中，以廷臣、内职、宾从、将校，比其品数，著
为纲条，载于《刑统》，未为详悉。宜令尚书省集台省官、
翰林秘书、国子司业、太常博士等，详定内外群臣相
见之仪。”翰林学士承旨陶谷等奏：“两省官除授、假使，
出入并参宰相，起居郎以下、参同舍人。五品以上官，
遇于涂，敛马侧立，须其过。常侍以下，遇三公、三师、尚
书令，引避。其值仆射，敛马侧立。御史大”夫、中丞皆分
路行，起居郎以下避仆射，遇大夫，敛马侧立。中丞分
路，尚书丞、郎、郎中、员外并参三师，三公令、仆、郎中、员
外兼参左右丞，本行尚书、侍郎及本辖左右司郎中、
员外、御史大夫以下参三师，三公，尚书令、中丞兼参
大夫，知杂事参中丞，三院御史兼知杂及本院之长。
大夫避尚书令以上，遇仆射，敛马侧立而避。大夫遇
尚书丞郎、两省官诸司三品以上、金吾大将军、统军
上将军，皆分路。馀官遇中丞，悉引避。知杂兼避中丞，
遇左右丞敛马侧立，馀皆分路。郎中及少卿监、大将
军以下，皆避知杂。三院同行，如知杂之例。少卿监并
参本司长官，丞参少卿。诸司三品，遇仆射于途，皆引
避。诸卫大将军参、本卫大将军、东宫官参隔品。凡参
者，若遇于途，皆避公参之礼，列拜堂上，位高受参者
答焉。四赤县令初见尹，趋庭受拜，后升厅如客礼。内
客省使谒宰相、枢密使以客礼，阁门使以上列拜，皆
答。客省副使至通事舍人、诸司使、枢密承旨不答焉。
自枢密使副、宣徽使皆差降其礼。供奉官、殿直、教坊
使副辞令官、伎术官，并趋庭倨受。诸司副使参大使，
通事舍人参阁门使、防御、团练刺史谒本道节帅，节
度、防御、团练副使谒本使，并具军容趋庭，延以客礼。
少尹、幕府于院长官悉拜。防御、本团练判官谒本道
节帅，并趋庭。上佐、州县官见宰相、枢密使及本属长
官，并拜于庭。天长、雄武等军使，见宰相、枢密亦如之；
参本府宾幕官及曹、掾、县簿、尉、参令，皆拜王府官，见
亲王如宾职，见使长、府县官兼三馆职者，见大尹，同
赤县令。六品以下未尝参官，见宰相、枢密及本司长
官，并拜阶上流外见流内品官，并趋庭。诸司非相统
摄，皆称“移牒。”分路者不得笼街及占中道，依秩序以
分左右。遇于驿舍，非相统摄及名位县隔，先至者居
之。台省官当通官呵止者，如旧式。文武官不得假许
呼称，以紊朝制。当避路者，若被宣召及有所捕逐，许
横度焉。又令诸司使、副使、通事舍人见宰相、枢密使，
升阶连姓通名，展拜，不答拜。其见枢密副使、参知政
事、宣徽使，以客礼展拜。

### 开宝三年夏六月乙未禁诸州长吏亲随人掌厢镇局务

按：《宋史太祖本纪》云云。

### 太宗太平兴国 年又改定京朝官见本州长吏及三司属官见本使礼仪

按：《宋史太宗本纪》不载。按《礼志》，太平兴国以后又
制，京朝官知令录者见本州长吏，以客礼，三司判官、
推官、主判官见本使，如郎中、员外见尚书丞郎之仪。
太平兴国八年夏四月壬寅，班外官戒谕辞。

按：《宋史太宗本纪》云云。

### 淳化元年命议正中外文武官称呼假借之失

按《宋史太宗本纪》不载按《职官志》：淳化元年，国子
祭酒孔维上言，中外文武官称呼假借，逾越班制，伏
请一切禁断。太宗命翰林学士宋白等议之。白请自
今文武台省官及卿监郎中员外并呼本官，太常博
士、大理评事并不得呼郎中；诸司使诸卫将军未领
刺史者及诸司副使不得呼太保；供奉官以下不得
呼“司徒。”校书郎以下；令、录事，不得呼“员外郎”；判司簿
尉，不得呼“侍御”；待诏、医官，不得呼“奉御。”其文武职事
州县官，如有加检校兼试同正官者，称之。

淳化三年，诏“文武官父母在剑南、峡路、福建、岭南者，
皆迎侍，违者纠举。”

按《宋史太宗本纪》，不载。按《刘昌言传》：“淳化初，昌言
骤用，不为时望所服，或短其委母妻乡里，十馀年不
迎侍，别娶旁妻。太宗既宠之，诏令迎归京师，本州给
钱办装，县次续食。时又有光禄丞何亮家果州，秘书
丞陈靖家泉州，不迎其亲，下诏戒谕文武官父母在
剑南、峡路，漳、泉、福建、岭南，皆令迎侍，敢有违者，御史
台纠举以闻。”〈按本传昌言骤用在赵普卒时按普传为淳化三年故编录于此〉

### 真宗咸平二年春二月己酉戒百官比周奔竞有弗率者御史台纠之

按：《宋史真宗本纪》云云。

咸平四年。夏。四月壬子。诏亲老无兼侍者。特与近任
按《宋史真宗本纪》云云。

咸平　年，定“开封府巡使及京官、诸曹属见京尹之
仪。”

按《宋史真宗本纪》不载按《礼志》：“咸平中，诏开封府
左右军巡使、京官知司录及诸曹参军到畿县见京
尹，并趋庭设拜。”

咸平六年，更定《阁门仪制》。

按《宋史真宗本纪》，不载。按《礼志》，六年命翰林学士
梁颢等详定阁门仪制，成六卷，因上言：“三司副使序
班朝服比品素无定列，至道中筵会在知制诰后郎
中前，今请同诸司少卿监班位在上，如官至给谏卿
监者，自如本品。朝会大宴，随判使赴长春殿起居引
驾。其朝会引驾至前殿，与诸司使同退。”

### 大中祥符二年夏禁群臣群饮冬以七条戒官吏是年以添给钱赡外任官之不得挈家属者

按《宋史真宗本纪》，大中祥符二年夏四月壬寅，诏禁
中外群臣非休暇无得群饮废职。冬十一月丙戌，作
文武七条，戒官吏按《职官志》：大中祥符二年，诏外
任官不得挈家属赴任者，许分添给钱赡其家。
大中祥符五年，命翰林学士李宗谔重定百官相见
仪制。

按《宋史真宗本纪》不载按《礼志》：大中祥符五年，复
命翰林学士李宗谔等详定仪制。文武百官遇宰相、
枢密使、参知政事并避。起居郎以下，遇给舍以上敛
马。御史大夫遇东宫三师、尚书丞郎、两省侍郎分路
而行，中丞遇三师、三少、太常卿、金吾上将军并分路
而行。知杂御史遇尚书侍郎、诸司三品、金吾大将军、
统军诸位上将军，分路而行，三院同行。如知杂例不
同行。遇左、右丞则避尚书丞、郎、郎中、员外，遇三师、三
公、尚书令则避郎中、员外，遇丞、郎则避“太常博士”以
下朝官，遇本司长官、三师、三公、仆射、尚书丞、郎、大夫、
中丞、知杂御史，并避。权知判者不避。遇两省、给、舍以
上敛马京官，遇丞、郎、给、舍、大卿监、祭酒以上及本寺
少卿、监、司业，并避。诸军卫大将军以下，遇上将军、统
军亦避。詹事，遇上台官如卿、监之例。庶子、少詹事至
太子仆，遇东宫三师、三少并避，遇上台官如少卿监
例。中允以下，遇东宫三师、三少并避。遇宾客、詹事敛
马，遇上台官如太常博士例。应合避尚书者，并避。三
司使。其权知开封府，如“本官品避，其台省官虽不合
避而职在统临者，并避。武班内职，并依此品。”

### 仁宗天圣七年秋八月己亥诏命官犯正入赃毋使亲民

按：《宋史仁宗本纪》云云。

### 明道元年春二月丙午诏仕广南者毋过两任以防贪黩

接《宋史仁宗本纪》云云。

====景祐三年夏五月丙戌诏戒百官越职言事====按：《宋史仁宗本纪》云云。

### 宝元元年冬十月丙寅诏戒百官朋党

按：《宋史仁宗本纪》云云。

### 庆历元年春二月甲辰诏臣僚受外任者毋得因临遣祈恩

按：《宋史仁宗本纪》云云。

庆历三年秋九月丁丑，诏“执政大臣非假休，不许私
第受谒。”

按：《宋史仁宗本纪》云云。

庆历四年冬十二月丁酉，诏州县以先帝所赐《七条
相诲敕》。

按：《宋史仁宗本纪》云云。

### 皇祐五年夏五月甲子诏臣僚言机密事毋得漏泄按宋史仁宗本纪云云

### 至和二年夏五月戊寅诏戒百官务饬官守

按：《宋史仁宗本纪》云云。

### 嘉祐四年夏四月辛卯诏中外臣庶居室器用冠服妾媵有违常制必罚毋贷

按：《宋史仁宗本纪》云云。

### 英宗治平二年夏五月癸亥诏以综核名实励臣下按宋史英宗本纪云云

### 哲宗元祐四年秋九月乙未检举先朝文武七条戒谕百官遵守

按：《宋史哲宗本纪》云云。

元祐六年秋九月癸丑，以执政官行谒禁法非便，诏
“有利害陈述勿禁。”

按：《宋史哲宗本纪》云云。

### 徽宗崇宁三年夏六月乙丑诏内外官毋得越职论事侥幸奔竞违者御史台弹奏

按：《宋史徽宗本纪》云云。

### 大观二年复定王寮礼及诸京官拜见之仪

按《宋史徽宗本纪》不载按《礼志》：大观二年。定王、嘉
王府侍讲沈锡等奏“二王出就外学。其初见及侍王
礼仪、讲说疏数之节。请如故事。”手诏按祥符故事，记
室翊善见诸王皆下拜。真宗特以张士逊为王友，命
王答拜，以示宾礼。今讲读辅翊之官。职在训道，亦王
友傅也。可如例令王答拜。群臣新授加恩出使赴台
参谢辞者，尚书侍郎则三院御史各一员，中丞大夫
皆对拜，三院仍班迎，不全班即不赴。节度使、宾客、太
常、宗正卿则御史一员，中丞大夫皆对拜，两使留后
至刺史，秘书监至五官正上，将军至郎将，四厢都指
挥使及内职军校遥郡以上，枢密都承旨及内职带
正员官者，四赤县令，三京司录，节度行军至团练副
使幕职官任宪御者，皆御史一员对拜，中丞大夫对
揖，亦令揖讫，进言“得参风宪”，再揖而退。若曾任中书、
门下及左右丞，皆不赴。加阶勋、食邑、章服、馆阁、三司、
开封府职事及内职转使额、军额，亦不赴台谢。《仆射》
过正衙日，台官大夫以下与百官并诣幕次致贺，文
官一品、二品曾任中书、枢密院者，不赴。大夫，中丞则
郎中，少卿监，大将军以下亦然。本官约止则不赴。仆
射赴上都省者，罢此仪。

### 政和元年冬十月辛卯以用事之臣多险躁朋比下诏申儆

按：《宋史徽宗本纪》云云。

### 孝宗乾道三年冬十一月己巳诏戒饬武臣及百官按宋史孝宗本纪云云

乾道六年夏五月甲戌，诏戒饬百官。

按：《宋史孝宗本纪》云云。

### 淳熙五年夏六月庚午饬百官及诸监司毋得请托按宋史孝宗本纪云云

淳熙七年秋九月癸酉，名《省记法》为《淳熙重修百官
法》。

按：《宋史孝宗本纪》云云。

淳熙十六年，光宗受禅，诏“戒敕官吏赃罚罪之显著
者。”

按《宋史光宗本纪》：淳熙十六年二月“壬戌，孝宗内禅，
帝即位。丙子，诏戒敕官吏，己卯，诏官吏赃罪显著者，
重罚毋贷。”

### 宁宗嘉定元年春三月戊子下诏戒饬内外群臣

按：《宋史宁宗本纪》云云。

### 理宗宝庆元年秋八月丁巳诏戒贪吏

按：《宋史理宗本纪》云云。

### 绍定六年冬十月乙未诏戒贪吏

按：《宋史理宗本纪》云云。

### 淳祐二年春正月甲申朔诏作新吏法

按：《宋史理宗本纪》云云。

淳祐四年春正月壬寅朔，帝制《训廉》《谨刑》二铭，
戒饬中外。冬十二月庚午，诏戒饬百官。

按：《宋史理宗本纪》云云。

淳祐十一年冬十二月戊辰，诏“以八事训饬在廷，曰
肃纪纲、用正人、救楮币、固边陲、清吏道、淑士气、定军制、结人心。”

按：《宋史理宗本纪》云云。

### 宝祐四年春三月丙辰帝制字民训赐改秩亲民官冬十一月癸丑诏戒群臣洗心饬行毋纵于货贿其或不悛举行淳熙成法

按：《宋史理宗本纪》云云。

### 开庆元年春正月乙巳朔诏饬中外奉公法图实政按宋史理宗本纪云云

### 度宗咸淳六年春正月丁卯上制字民牧民二训以戒百官

按：《宋史度宗本纪》云云。

咸淳七年春正月乙丑，诏戒贪吏。

按：《宋史度宗本纪》云云。